Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 70/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2004/C 5/03)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS 9/03

Κράτος μέλος: Ηνωμένο Βασίλειο

Περιφέρεια: Σκοτία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς στήριξης της πρόσληψης συμβούλων για πιστωτικές ενώσεις(1)

Νομική βάση: Section 10(1) of the Social Work (Scotland) Act 1968

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Ο προϋπολογισμός του καθεστώτος δεν θα υπερβεί τις 200000 GBP

Μέγιστη ένταση ενίσχυσης: Βάσει του υπόψη καθεστώτος παρέχεται διακριτική ενίσχυση η οποία δεν θα υπερβαίνει το 50 % (ακαθάριστο) των έκτακτων δαπανών συμβούλων που πραγματοποιούν οι πιστωτικές ενώσεις(2). Μπορεί να περιλαμβάνει υπηρεσίες συμβουλών για θέματα όπως επιχειρησιακός έλεγχος, έλεγχος επιχειρηματικού προγραμματισμού και μελέτες σκοπιμότητας για νέα επενδυτικά σχέδια. Οι τακτικές λειτουργικές δαπάνες των πιστωτικών ενώσεων δεν είναι επιλέξιμες για ενίσχυση

Ημερομηνία εφαρμογής: 16 Ιανουαρίου 2003

Διάρκεια χορήγησης του καθεστώτος ή της μεμονωμένης ενίσχυσης: Έως τις 14 Σεπτεμβρίου 2004

Στόχος της ενίσχυσης: Στο πλαίσιο της στρατηγικής για την επίτευξη των στόχων του προγράμματος δράσης της κυβέρνησης της Σκοτίας για τις πιστωτικές ενώσεις, η χρηματοδότηση διατίθεται για να εξασφαλιστεί ότι όλες οι πιστωτικές ενώσεις της Σκοτίας έχουν γερές βάσεις και ότι θα είναι βιώσιμες μακροπρόθεσμα. Προς τούτο, χρηματοδοτείται η αγορά έκτακτων υπηρεσιών συμβούλων από τις πιστωτικές ενώσεις. Πρωταρχικός στόχος είναι να ενισχυθούν όλες οι πιστωτικές ενώσεις καθώς αναπτύσσονται σε βιώσιμες επιχειρήσεις κοινωνικής οικονομίας και να προστεθεί αξία στις υπηρεσίες που δέχονται τα μέλη των πιστωτικών ενώσεων

Οικείοι οικονομικοί τομείς: Η υποστήριξη αυτή αφορά μόνον πιστωτικές ενώσεις που είναι επιχειρήσεις κοινωνικής οικονομίας του χρηματοπιστωτικού τομέα και πληρούν τα κριτήρια των ΜΜΕ(2)

Επωνυμία και διεύθυνση της επιδοτούσας αρχής: Scottish Executive Social Inclusion Division

Area 2F

Victoria Quay Edinburgh, Scotland EH6 6QQ United Kingdom

Άλλες πληροφορίες: Το παρόν καθεστώς ανταποκρίνεται στις απαιτήσεις του κανονισμού της Επιτροπής (ΕΚ) αριθ. 70/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δημοσιεύθηκε στην Επίσημη Εφημερίδα στις 13 Ιανουαρίου 2001(3)

Αριθμός ενίσχυσης: XS 119/02

Κράτος μέλος: Ηνωμένο Βασίλειο

Περιφέρεια: North East (Tees Valley Subregion)

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Onyx Internet

Νομική βάση: Regional Development Agency Act 1998

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Κρατική ενίσχυση 72000 GBP θα χορηγηθεί στην Onyx επί συνολικής δαπάνης του σχεδίου 240000 GBP

Μέγιστη ένταση ενίσχυσης: 30 % (20 %, περιοχή του άρθρου 87 παράγραφος 3 στοιχείο γ + πριμοδότηση 10 % για ΜΜΕ)

Ημερομηνία εφαρμογής: 8 Νοεμβρίου 2002

Διάρκεια χορήγησης του καθεστώτος ή της μεμονωμένης ενίσχυσης: 30 Σεπτεμβρίου 2003

Στόχος της ενίσχυσης: Στόχος του σχεδίου είναι να παράσχει στήριξη στην Onyx Internet (ΜΜ επιχείρηση) για την εκτέλεση του πιλοτικού σχεδίου που αφορά την πρόσβαση στο διαδίκτυο ασύρματης ευρείας ζώνης, κυρίως στο Riverside Park και στο Belasis Hall Technology Park για ένα έτος.

Η ενίσχυση θα καλύψει μόνο τις ειδικές δαπάνες που προέκυψαν λόγω της επένδυσης που πραγματοποίησε η Onyx γι' αυτό το σχέδιο. Οι δαπάνες αυτές είναι σύμφωνες με τις επιλέξιμες δαπάνες που περιγράφονται στον κανονισμό 70/2001 και περιλαμβάνουν:

1. Δαπάνες κεφαλαίου για υποδομή/εξοπλισμό ευρείας ζώνης για την παροχή της υπηρεσίας.

2. Οι δαπάνες κεφαλαίου σύστασης/εγκατάστασης ενός τμήματος τηλεπωλήσεων και διαχείρισης του σχεδίου με σκοπό την εμπορική εκμετάλλευση και διαχείριση του πιλοτικού σχεδίου (αλλά όχι και τις δαπάνες για μισθούς προσωπικού).

Η παροχή χρηματοοικονομικής βοήθειας θα μειώσει τον εμπορικό κίνδυνο της Onyx Internet για την εκτέλεση αυτού του πιλοτικού σχεδίου στον τομέα της αναδυόμενης τεχνολογίας και θα προσφέρει διάφορα οφέλη, μεταξύ των οποίων:

- Θα επιτρέψει σε 100 ΜΜΕ να λάβουν μέρος στο πιλοτικό σχέδιο και να επωφεληθούν της χρήσης αυτής της τεχνολογίας. (Δεν προβλέπεται κρατική βοήθεια σ' αυτούς τους τελικούς καταναλωτές, αφού η σύνδεσή τους δεν θα είναι επιδοτούμενη).

- Θα επιτρέψει σε 10 κτίρια του Middlesbrough Council, τα οποία επί του παρόντος δεν έχουν σύνδεση με ευρείας ζώνης διαδίκτυο, να συνδεθούν ατελώς με το σχέδιο.

- Θα επιτρέψει στην Tees Valley να είναι πρωτοπόρος στην ανάπτυξη αυτής της νέας τεχνολογίας, η οποία διαθέτει το δυναμικό να χορηγήσει φθηνότερη και ταχύτερη πρόσβαση στο διαδίκτυο.

- Θα στηρίξει την ανάκαμψη της Tees Valley σε επιχειρηματικό και κοινοτικό επίπεδο.

- Θα στηρίξει την ανάπτυξη της βασιζόμενης στις γνώσεις οικονομίας όπως διαπιστώθηκε στον RES και στη μελέτη Tees Valley Visioning.

- Θα στηρίξει την εργασία της Tees Valley Development Company για την προσέλκυση ενδογενών επενδύσεων, ειδικότερα εκείνης που είναι συνδεδεμένη με τις επιχειρήσεις που βασίζονται στην έρευνα και την ανάπτυξη, καθώς και στις τεχνολογίες πληροφορικής, επικοινωνιών και γνώσεων

Οικείοι οικονομικοί τομείς: Μέσα ICT

Επωνυμία και διεύθυνση της επιδοτούσας αρχής: Martin Simpson Stockton-on-Tees Borough Council (on behalf of Tees Valley Partnership through the RDA subregional fund) Municipal Buildings

Church Road

Stockton on Tees και ONE NorthEast (Regional Funding) 20 Manor Way

Bellasis Hall Technology Park

Billingham

Stockton on Tees

TS23 4HN United Kingdom

Αριθμός ενίσχυσης: XS 14/03

Κράτος μέλος: Γερμανία

Περιφέρεια: Βερολίνο

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Innovations und Technologieberatung in Berlin (ITB)

Νομική βάση: § 44 der Landeshaushaltsordnung (LHO) vom 5.10.1978 (GVBl. S. 805), zuletzt geändert durch Gesetz vom 24.7.2001 (GVBl. S. 303) in Verbindung mit § 49 und 49a des Verwaltungsverfahrensgesetzes (VwVfG) und die Bestimmungen über den Einsatz von Mitteln aus dem Europäischen Fonds für regionale Entwicklung (EFRE)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Περίπου 0,6 δισ. ευρώ

Μέγιστη ένταση ενίσχυσης: Σε περιοχές του στόχου 1, ένταση 25 % - σε περιοχές του στόχου 2, ένταση 50 %

Διάρκεια χορήγησης του καθεστώτος ή της μεμονωμένης ενίσχυσης: Τέλη 2006

Στόχος της ενίσχυσης: Οι ΜΜΕ λαμβάνουν εξωτερικές συμβουλές ως προς τον τρόπο με τον οποίο μπορούν να αναπτύξουν διεπιστημονική συνεργασία και να εκμεταλλευθούν το ερευνητικό δυναμικό του Βερολίνου όσον αφορά τη βελτίωση ή την ανάπτυξη νέων προϊόντων και μεθόδων. Τα κεφάλαια χορηγούνται σε εταιρείες συμβούλων

Οικείοι οικονομικοί τομείς: Όλοι οι τομείς της οικονομίας

Επωνυμία και διεύθυνση της επιδοτούσας αρχής: Senatsverwaltung für Wirtschaft, Arbeit und Frauen, Referat II E

Άλλες πληροφορίες: Μέχρι σήμερα, το μέτρο εφαρμόζεται βάσει του κανονισμού de minimis

Αριθμός ενίσχυσης: XS 21/03

Κράτος μέλος: Ηνωμένο Βασίλειο

Περιφέρεια: West Midlands Στόχος 2

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ανάπτυξη της δημιουργικής βιομηχανίας στο Coventry μέσω του Business Support (στήριξη στις επιχειρήσεις) 2002-2006

Νομική βάση: Section 2 of the Local Government Act 2000; Industrial Development 1982, Sections 7 and 11

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Σύνολο: 392984 ευρώ

Έτος 2002: 74470 ευρώ

Έτος 2003: 76700 ευρώ

Έτος 2004: 79004 ευρώ

Έτος 2005: 81379 ευρώ

Έτος 2006: 81431 ευρώ

Μέγιστη ένταση ενίσχυσης: Η ανώτατη ένταση της ενίσχυσης δεν θα υπερβαίνει το 50 % των δαπανών παροχής εμπειρογνωμοσύνης.

Σύνολο για όλα τα έτη: 383 ενισχυόμενες ΜΜΕ.

Η ανώτατη ενίσχυση που θα λάβει από το πρόγραμμα κάθε επιχείρηση καθορίζεται σε 80000 ευρώ. Αναμένεται ότι στις περισσότερες περιπτώσεις η ενίσχυση θα είναι κατώτερη του ανωτέρω ποσού

Ημερομηνία εφαρμογής: 1η Δεκεμβρίου 2002

Διάρκεια χορήγησης του καθεστώτος ή της μεμονωμένης ενίσχυσης: Έως 31 Δεκεμβρίου 2006 - 5 έτη

Στόχος της ενίσχυσης: Να παράσχει στήριξη σε λειτουργούσες και νέες ΜΜΕ της δημιουργικής βιομηχανίας μέσω παροχής επιχειρηματικών συμβουλών, ώστε να εξασφαλίσει τη βιωσιμότητα και το ποσοστό επιβίωσης των επιχειρήσεων. Η πλειονότητα των ΜΜΕ αυτού του τομέα είναι μικροεπιχειρήσεις που δεν διαθέτουν τα βασικά προσόντα επιχειρηματικής διαχείρισης ή τους απαραίτητους πόρους για την αγορά επιχειρηματικών συμβουλών. Με τη χορήγηση αυτής της βοήθειας διασώζονται οι θέσεις εργασίας σε εν λειτουργία ΜΜΕ

Οικείοι οικονομικοί τομείς: Άλλες υπηρεσίες: ΜΜΕ στον υψηλής ανάπτυξης τομέα της δημιουργικής βιομηχανίας, με την επιφύλαξη των ειδικών κανόνων που περιλαμβάνονται σε κανονισμούς και οδηγίες σχετικά με τις κρατικές ενισχύσεις σε ορισμένους τομείς

Επωνυμία και διεύθυνση της επιδοτούσας αρχής: Roger Vaughan Coventry City Council Herbert Art Gallery and Museum Jordan Well, Coventry CV1 5QP United Kingdom Tel. 024 76 83 23 75

Άλλες πληροφορίες: Marion Doyen

Chief Executive

Arts+Media Training Consortium (Coventry) Ltd 57-61 Corporation Street Coventry CV1 1GQ United Kingdom Tel. 024 76 23 17 02

Αριθμός ενίσχυσης: XS 71/02

Κράτος μέλος: Ελλάδα

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Δημιουργία ή επέκταση υπηρεσιών μεταφοράς τεχνολογίας και καινοτομίας

Νομική βάση: Προεδρικό Διάταγμα 274/2000 "Όροι, προϋποθέσεις και διαδικασία χρηματοδότησης (επιχορήγησης ή συνδρομής) έργων και προγραμμάτων που υποβάλλονται από βιομηχανικές ή άλλες παραγωγικές μονάδες" (ΦΕΚ 225/Α/17.10.2000)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση:

>ΘΕΣΗ ΠΙΝΑΚΑ>

Μέγιστη ένταση ενίσχυσης: Η ένταση ενίσχυσης δεν θα υπερβαίνει το ανώτατο όριο για τις περιφερειακές επενδυτικές ενισχύσεις που ορίζει ο χάρτης περιφερειακών ενισχύσεων που έχει εγκριθεί για την Ελλάδα από την Επιτροπή και δεν θα υπερβαίνει το 50 % των επιλέξιμων δαπανών

Ημερομηνία εφαρμογής: Σεπτέμβριος 2002

Διάρκεια χορήγησης του καθεστώτος ή της μεμονωμένης ενίσχυσης: Σεπτέμβριος 2002-Δεκέμβριος 2006

Στόχος της ενίσχυσης: Κύριος στόχος του καθεστώτος είναι η υποστήριξη της ανάπτυξης και της δικτύωσης μικρομεσαίων επιχειρήσεων που ειδικεύονται στις υπηρεσίες μεταφοράς τεχνολογίας και καινοτομίας. Οι εν λόγω ΜΜΕ θα ενεργούν ως μεσάζοντες για τη δημιουργία καλύτερων εταιρικών σχέσεων μεταξύ πανεπιστημιακών και ερευνητικών κέντρων και του ιδιωτικού και του τραπεζικού τομέα, όσον αφορά την μεταφορά τεχνολογίας (πράκτορες τεχνολογίας, δικηγόροι ειδικοί σε θέματα διπλωμάτων ευρεσιτεχνίας, ειδικοί σε θέματα διανοητικής ιδιοκτησίας, εκτιμητές τεχνολογίας). Το καθεστώς θα υποστηρίζει δραστηριότητες σε σχέση με τα εξής:

- Αξιολόγηση των τεχνολογικών αναγκών των επιχειρήσεων.

- Εξέταση της υφιστάμενης αγοράς τεχνολογίας και αναζήτηση της καταλληλότερης τεχνολογίας για την ενδιαφερόμενη επιχείρηση ή τομέα.

- Αναζήτηση επενδυτών στην Ελλάδα ή το εξωτερικό διατεθειμένων να χρηματοδοτήσουν επενδύσεις μεταφοράς τεχνολογίας.

- Παροχή πληροφοριών και τεχνικών συμβουλών σε θέματα διπλωμάτων ευρεσιτεχνίας.

- Οργάνωση σεμιναρίων για επιχειρήσεις για τις βέλτιστες πρακτικές στη διαχείριση τεχνολογίας.

- Αναζήτηση ευκαιριών για άδειες εκμετάλλευσης.

- Εξεύρεση επενδυτών για τεχνοβλαστούς.

- Αναζήτηση ερευνητικού και τεχνολογικού προσωπικού στην Ελλάδα ή στο εξωτερικό.

Οι κύριες επιλέξιμες δαπάνες αφορούν ενσώματα περιουσιακά στοιχεία (επενδύσεις σε πάγια στοιχεία για τη δημιουργία νέας μονάδας ή επέκταση υφιστάμενης μονάδας) και άυλα περιουσιακά στοιχεία (επενδύσεις στη μεταφορά τεχνολογίας, τεχνογνωσία ή σε μη κατοχυρωμένες τεχνικές γνώσεις).

Το καθεστώς ανταποκρίνεται πλήρως στην πολιτική της ΕΕ για την προώθηση της επιχειρηματικότητας, της καινοτομίας και της απασχόλησης στην Ευρωπαϊκή Ένωση

Οικείοι οικονομικοί τομείς: Όλοι οι τομείς της οικονομίας και όλοι οι τομείς παροχής υπηρεσιών

Επωνυμία και διεύθυνση της επιδοτούσας αρχής: Γενική Γραμματεία Έρευνας και Τεχνολογίας Υπουργείο Ανάπτυξης Λεωφόρος Μεσογείων 14-18 GR - 115 10 Αθήνα

Άλλες πληροφορίες: Η ενίσχυση χρηματοδοτείται εν μέρει από το ΚΠΣ 2000-2006

Αριθμός ενίσχυσης: XS 99/02

Κράτος μέλος: Ιταλία

Περιφέρεια: Σικελία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Μέτρο 4.03. Υπότιτλος Β - Νέα επιχειρηματικότητα των νέων και των γυναικών

Νομική βάση: Normativa regionale di riferimento: Legge regionale n. 32 del 23.12.2000, artt. 29, 30

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Συνολικό ποσό 33370429,34 ευρώ

Μέγιστη ένταση ενίσχυσης: Ανώτατη ένταση της ενίσχυσης: εισφορά στο κεφάλαιο κατ' ανώτατο όριο 35 % ΚΙΕ + 15 % ΑΙΕ

Ημερομηνία εφαρμογής: 14 Σεπτεμβρίου 2002

Διάρκεια χορήγησης του καθεστώτος ή της μεμονωμένης ενίσχυσης: Δεκέμβριος 2006

Στόχος της ενίσχυσης: Καθεστώς ενισχύσεων στην αρχική επένδυση, ενίσχυση που συνίσταται από την παροχή εισφορών στο κεφάλαιο υπέρ των ΜΜΕ της Σικελίας

Οικείοι οικονομικοί τομείς: - Αθλητισμός·

- Θεάματα·

- Εκδόσεις·

- Νέες τεχνολογίες των πληροφοριών και των επικοινωνιών·

- Δραστηριότητες που αφορούν την επαναξιοποίηση των πολιτισμικών χώρων, τον ελεύθερο χρόνο, την αξιοποίηση της πολιτισμικής κληρονομιάς και των τοπικών εντοπίων πόρων·

- Υπηρεσίες στον τουρισμό·

- Υπηρεσίες για μικρές και μεσαίες επιχειρήσεις·

- Υπηρεσίες κατ' οίκον·

- Φύλαξη παιδιών

Επωνυμία και διεύθυνση της επιδοτούσας αρχής: Regione Siciliana Dipartimento Industria Viale Regione Siciliana I - 4580 Palermo

(1) Μια πιστωτική ένωση αποτελεί έναν χρηματοοικονομικό συνεταιρισμό που ανήκει στα μέλη του και ελέγχεται από αυτά. Οι στόχοι των πιστωτικών ενώσεων ορίζονται από το μέρος 1(3) του νόμου Credit Unions Act του 1979 ως εξής:

α) την προώθηση της οικονομίας χρημάτων μέσω της αποταμίευσης,

β) τη δημιουργία πόρων για την παροχή πιστώσεων σε μέλη με δίκαιο και λογικό επιτόκιο,

γ) χρήση και έλεγχος των αποταμιεύσεων των μελών προς το αμοιβαίο συμφέρον, και

δ) εκπαίδευση των μελών στη σώφρονα χρήση του χρήματος και τη διαχείριση των οικονομικών τους.

(2) Όλες οι πιστωτικές ενώσεις που υποστηρίζονται μέσω του καθεστώτος ανταποκρίνονται στον ορισμό των ΜΜΕ της σύστασης της Επιτροπής της 3ης Απριλίου 1996 (ΕΕ C 107 της 30.4.1996, σ. 4).

(3) ΕΕ L 10 της 13.1.2001, σ. 33.